Source: http://www.recfond.sk/index.php?www=news_detail&id_news=11
Timestamp: 2018-08-17 08:51:36+00:00
Document Index: 11583823

Matched Legal Cases: ['§ 16', '§16', '§ 16', '§ 16', '§ 16', '§16']

Recyklačný fond - Aktuality - Informácia pre motoristov
Zákonom č. 548/2007 sa s účinnosťou od 1. januára 2008 mení a dopĺňa zákon č. 725/2004. o podmienkach prevádzky vozidiel na pozemných komunikáciách, v znení zákona č. 109/2005 Z. z. a zákona č. 310/2005 Z.z.
V zmysle novely bude platiť nasledujúce:
/§ 16a ods. 2 písm. a) bod 5. - ak ide o nové vozidlo, ktoré nebolo prihlásené do evidencie vozidiel členského štátu, alebo §16a ods. 2 písm. b) bod 7. - ak ide o nové vozidlo, ktoré bolo prihlásené do evidencie vozidiel v členskom štáte, alebo ak ide o ojazdené vozidlo/ k žiadosti o uznanie typového schválenia ES jednotlivo dovezeného vozidla z členského štátu musí byť priložené potvrdenie o zaplatení príspevku do Recyklačného fondu za dovezené vozidlo;
/§ 16a ods. 9 písm. a) bod 1. - ak ide o nové vozidlo, ktoré nebolo prihlásené do evidencie vozidiel v členskom štáte, alebo § 16a ods. 9 písm. b) – ak ide o nové vozidlo prihlásené do evidencie vozidiel v členskom štáte alebo ak ide o ojazdené vozidlo/ k žiadosti o uznanie schválenia jednotlivo dovezeného vozidla z členského štátu musí byť priložené potvrdenie o zaplatení príspevku do Recyklačného fondu.
/§ 16b ods. 2 písm. j) - k žiadosti o schválenie jednotlivo dovezeného vozidla z tretej krajiny musí byť priložené potvrdenie o zaplatení príspevku do Recyklačného fondu, a to aj v prípade, ak jednotlivo dovezené vozidlo z tretej krajiny má udelené typové schválenie ES vozidla /§16b ods. 4/ .